पुरवा के माताबदल का कहब हवै कि मोर मेहरिया रूपा जबै आगी लगाइस रहै। वा समय कउनौ घर मा नहीं रहै। बच्चा स्कूल गे रहैं अउर मैं खेत मा रहौं। बड़ा बेटवा लवकुश आवा अउर देखिस कि कमरा से धुंआ कसत निकरत हवै। पहिले तौ वा आपन महतारी रूपा का बोलाइस अउर हिंया-हुंवा कमरन मा ढूढि़स। जबै नहीं मिली तौ वा परेशान होइगा। जउन कमरा से धुंआ निकरत रहै वा दरवाजा मा लात मारिस अउर भीतर घुस गा जबै तक रूपा पूर जलगंे रहै। अपने बेटवा का देख के रूपा कहिस कि बचा लेव बेटवा मैं मरी जात हौं। वहिका लइके पहाड़ी के प्राथमिक स्वास्थ्य केन्द्र लइके गयेन। तबै तक वा मर चुकी रहै। मोरे पांच बच्चा हवैं। तीन बेटवा अउर दुइ बिटिया हवैं। अब उनके देख भाल कउन करी। पता नहीं कि रूपा इनतान काहे करिस हवै।